
BILJEŠKE
uz financijske izvještaje za razdoblje 
od 01. siječnja do 31. prosinca 2024. godine



1. OPĆI PODACI O USTANOVI I ZAKONSKI OKVIR

Agencija za društveno poticanu stanogradnju Grada Rijeke (dalje u tekstu: Agencija) je ustanova upisana u sudski registar Trgovačkog suda u Rijeci 14. veljače 2006. godine, djelatnost je započela obavljati 1. srpnja  2006. godine. Osnovna djelatnost Agencije su investitorski poslovi u vezi s izgradnjom i prodajom stanova u okviru društveno poticane stanogradnje na području Grada Rijeke sukladno propisima kojima se uređuje društveno poticana stanogradnja.

Osnivač Agencije je Grad Rijeka. 

U 2006. godini Agencija  je vodila računovodstvo u skladu s Uredbom o računovodstvu neprofitnih organizacija („Narodne novine“, broj 112/93, 7/09, 158/13, 1/14 i 44/14) i Pravilniku o knjigovodstvu i računskom planu neprofitnih organizacija („Narodne novine“, broj 20/94 i 40/94-ispravak). 

Uvrštavanjem u Registar proračunskih korisnika od 01. siječnja 2007. godine ustanova postaje obveznik vođenja proračunskog računovodstva. 

Dana 01. siječnja 2010. godine Agencija se ponovo upisuje u registar neprofitnih organizacija te se, u skladu s odredbama,  Zakona o PDV-u prijavljuje u sustav i postaje obveznikom PDV-a.

Ministarstvo financija, Državna riznica dalo je 2016. godine pisano mišljenje da Agencija temeljem kriterija za financiranje svog poslovanja treba steći status proračunskog korisnika (KLASA: 401-01/15-01/94, URBROJ: 513-05-02-16-21 od 07. lipnja 2016.), iz kojeg razloga Agencija od 01. siječnja 2018. godine ponovo dobiva status proračunskog korisnika i upisuje se u Registar proračunskih korisnika pod RKP brojem 40818 te ustrojava proračunsko računovodstvo u skladu sa Zakonom o proračunu ("Narodne novine", broj 87/08, 136/12 i 15/15) i Pravilnikom o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19, 108/20)

[bookmark: _Hlk31301819][bookmark: _Hlk31301725]Na 31.12.2024. godine Agencija zapošljava 4 djelatnika u punom radnom vremenu. Ovaj financijski izvještaj sastavlja knjigovodstveni servis za obavljanje računovodstvenih poslova, angažiran ugovorom o poslovnoj suradnji od strane Agencije. Odgovorna osoba knjigovodstvenog servisa za sastavljanje Financijskih izvještaja i Bilješki uz financijske izvještaje je Iva Čehajić. 

Financijski izvještaji za razdoblje od 01. siječnja do 31. prosinca 2024. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 37/22) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2024. godine (KLASA:400-02/24-01/19, URBROJ:513-05-03-25-4 od 14. siječnja 2025. godine).

Financijski izvještaji sastoje se od: Bilance (Obrazac BILANCA), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac OBVEZE) i ovih Bilješki uz financijske izvještaje. 

Agencija svoj rad planira na programskoj osnovi ostvarivanjem određenih projekata i aktivnosti.

U prethodnim godinama Agencija je dovršila ulaganje u stambene objekte građene po modelu društveno poticane stanogradnje u okviru projekata POS Rujevica II. faza, POS Donja Drenova, POS Hostov breg I. faza i POS Martinkovac I. faza tijekom kojih je izgrađeno 345 stanova i 36 garaža.

Redovne aktivnosti Agencije uključuju poslove vezane uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenje obveza po osnovi dugoročnog zajma za plasirana državna sredstva. Isto tako za projekte POS Rujevica II. faza, POS Donja Drenova, POS Hostov breg I. faza i POS Martinkovac I. faza aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat.

U prošlom izvještajnom razdoblju, Agencija je završila izgradnju 90 stanova u dva višestambena objekta iz projekta POS Martinkovac I. faza te je zaključila kupoprodajne ugovore s kupcima. Primopredaja stanova bila je krajem travnja 2023. 27 kupaca je u potpunosti otplatilo stanove u tri obroka, dok su 63 kupca otplatila dva obroka, a za treći obrok su potpisali Ugovor o obročnoj otplati stanova. U ovom izvještajnom razdoblju Agencija je nastavila s redovnim aktivnostima vezanim uz projekte realizirane u prethodnim razdobljima. Značajna smanjenja u ovom izvještajnom razdoblju ponajviše su rezultat završetka projekta POS Martinkovac I. faza. 
Agencija je krajem 2023. godine započela s pripremama za novi kapitalni projekt izgradnje stanova po modelu poticane stanogradnje POS Zamet, koje su se nastavile odvijati i u 2024. godini.

U srpnju 2024. godine poništen je postupak javne nabave za izgradnju stanova na lokaciji POS Zamet zbog pristiglih ponuda koje su bile znatno višeg iznosa od planiranog te je sukladno povećanoj cijeni etalonske cijene građenja, koja je objavljena u međuvremenu, pokrenut i ponovljeni postupak nabave u prosincu 2024. godine.

Nastavno se u Bilješkama pojašnjavaju podaci iskazani u obrascima financijskih izvještaja.

2. BILJEŠKE UZ PR-RAS

Bilješka br. 1 – šifra 6

Prihodi poslovanja iskazani u visini 272.681,15 EUR, odnose se na prihode od imovine 98.835,16 EUR (šifra 64) i prihode iz nadležnog proračuna 171.395,01 EUR (šifra 67). Prihodi poslovanja su se smanjili za 30,6 % u odnosu na isto izvještajno razdoblje prošle godine pretežito radi smanjenja prihoda iz nadležnog proračuna za financiranje rashoda za nabavu nefinancijske imovine. U 2023. godini Grad Rijeka je financirao projekt Martinkovac I. faza, dok u ovom izvještajnom razdoblju nije bilo prihoda iz nadležnog proračuna za novi projekt POS Zamet.

Bilješka br. 2 – šifra 64

Iskazani iznos prihoda od imovine u visini 98.835,16 EUR, predstavlja prihode od financijske imovine u iznosu 175,93 EUR (šifra 641) te prihode od kamata na dane zajmove koji ukupno iznose 98.659,23 EUR (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima, odnosno javna sredstva naplaćena od kupaca, fizičkih osoba, kroz tzv. III. obrok u visini 41.904,33 EUR (šifra 6432) za POS Rujevica II. faza (stanovi i garaže), POS Hostov breg I. faza, POS Donja Drenova i POS Martinkovac I. faza te kamatu obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza u visini 56.754,90 EUR (šifra 6437). Prihodi od imovine bilježe pad od 9,9 % koji proizlazi iz nižih prihoda od kamate po zajmu Gradu Rijeci od 16,6 % te malom povećanju prihoda od kamata na dane zajmove fizičkim osobama za III. obrok iz prijašnjih projekata izgradnje POS-ovih stanova od 3,7 %. Malo povećanje prihoda od kamata na dane zajmove proizlazi iz povećanja broja građana koji su na lokacijama POS Rujevica II. faza i POS Martinkovac I. faza krenuli u redovnu otplatu zajmova.  Povećanje prihoda od kamata na dane zajmove fizičkim osobama i smanjenje prihoda od kamate po zajmu Gradu Rijeci vidljivo je u izvještajnom razdoblju svake godine jer proizlazi iz dinamike otplaćivanja zajmova prema otplatnim planovima. Znatno povećanje (veće od 100 %) bilježe prihodi od financijske imovine (šifra 641), točnije prihodi ostvareni od zatezne kamate u iznosu 174,09 EUR (šifra 6414) proizašli iz sudskog spora nakon čijeg okončanja je Agenciji nadoknađen iznos sudskih troškova sa zateznim kamatama. Također došlo je i do povećanja prihoda od kamata na depozite po viđenju (šifra 6413), s 0,24 EUR na 1,84 EUR.

Bilješka br. 3 – šifra 65

U ovom izvještajnom razdoblju Agencija je dobila odštetu od osiguranja te je nadoknadila štetu od krađe koja se dogodila tijekom provale u prostor Agencije u veljači 2024. godine, ostvarivši prihod od 874,90 EUR (šifra 6526). U prethodnom izvještajnom razdoblju ove vrste prihoda nije bilo.

Bilješka br. 4 – šifra 67

Prihodi iz nadležnog proračuna za financiranje rashoda poslovanja u visini od 171.395,01 EUR odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i dio materijalno-financijskih rashoda Agencije u iznosu 169.470,01 EUR (šifra 6711) i prihoda za financiranje rashoda za nabavu nefinancijske imovine u iznosu 1.925,00 EUR (šifra 6712).  U ovom razdoblju prihodi za financiranje redovne djelatnosti ostali su na razini prošle godine, dok su prihodi za financiranje rashoda za nabavu nefinancijske imovine zabilježili značajan pad od 98,2 % . U 2023. godini Grad Rijeka je sa 108.626,59 EUR financirao projekt POS Martinkovac I. faza, dok je u 2024. iz nadležnog proračuna financirana nabava klimatizacijskih uređaja. Zaključno, u odnosu na prethodnu godinu došlo je do smanjenja prihoda iz nadležnog proračuna za 38,9 %. 



Bilješka br. 5 – šifra 68

Ostali prihodi ostvareni u ovom razdoblju iznose 1.576,08 EUR (šifra 683), a odnose se na sudske troškove koji su refundirani Agenciji nakon okončanja sudskog spora. Iz istog spora su proizašle i zatezne kamate (vidi Bilješka br. 2). Ostali prihodi bilježe smanjenje od 60,1 % jer je u 2023. Agencija ostvarila veći prihod od refundiranih režijskih troškove od strane izvođača radova VG5 d.o.o. u projektu POS Martinkovac I. faza u iznosu 3.949,14 EUR., u odnosu na prihod koji je ostvarila ove godine.

Bilješka br. 6 – šifra 3

Rashodi poslovanja iznose 277.888,88 EUR (šifra 3), a odnose se na rashode za zaposlene 129.357,85 EUR (šifra 31), materijalne rashode 48.948,83 EUR (šifra 32) i financijske rashode 99.582,20 EUR (šifra 34). U ovom izvještajnom razdoblju rashodi poslovanja bilježe smanjenje od 5,6%

Bilješka br. 7 – šifra 31

Rashodi za zaposlene iskazani u visini 129.357,85 EUR obuhvaćaju izdatke za bruto plaće zaposlenih 107.652,20 EUR (šifra 311), doprinose na plaće u iznosu od 17.802,68 EUR (šifra 313) te ostale rashode za zaposlene u visini 3.902,97 EUR (šifra 312). Ostali rashodi za zaposlene uključivali su nagrade (regres, uskrsnicu i božićnicu) u iznosu 2.700,00 EUR, naknadu za smrtni slučaj u iznosu 802,97 EUR i trošak prehrane za 12. mjesec u iznosu 400,00 EUR. Rashodi za zaposlene bilježe rast od 6,2 % koji je proizašao iz rasta plaće zaposlenicima i ostalih rashoda za zaposlene (vidi Bilješka br. 20).

Bilješka br. 8 – šifra 32

Materijalni rashodi iskazani u iznosu od 48.948,83 EUR odnose se na izdatke za naknade troškova zaposlenima 4.990,94 EUR (šifra 321), rashode za materijal i energiju 2.571,37 EUR (šifra 322), rashode za usluge 41.160,31 EUR (šifra 323) i ostale nespomenute rashode poslovanja 226,21 EUR (šifra 329). Materijalni rashodi su se u odnosu na izvještajno razdoblje 2023. godine smanjili za 22,4 % kao posljedica završetka projekta Martinkovac I. faza, stoga u 2024. godini nisu nastali troškovi službenih putovanja (šifra 3211) i reprezentacije (šifra 3293) te su značajno smanjeni troškovi promidžbe (šifra 3233), računalne usluge (šifra 3238), rashodi za uredski materijal (šifra 3221) i troškovi tekućeg održavanja (šifra 3232) koji su se odnosili na najam fotokopirnog uređaja. Troškovi energije (šifra 3223) i komunalnih usluga (šifra 3234) bilježe značajno smanjenje, jer su ti režijski troškovi u 2023. godini sadržavali i dodatne troškove za 90 stanova iz projekta POS Martinkovac I. faza za koje je dobivena refundacija od izvođača radova VG5 u drugoj polovici 2023. godine. Povećanje materijalnih rashoda zabilježeno je za usluge pošte i telefona (šifra 3231) i ostalih usluga, točnije usluge čišćenja (šifra 3239), zbog povećanja cijena tih usluga. 
Smanjenja materijalnih rashoda koja nisu povezana s projektom poticane stanogradnje zabilježena su na naknadi za prijevoz (šifra 3212) zbog smanjenja broja zaposlenih u Agenciji (vidi Bilješka br. 20), ali i smanjenja cijene mjesečnih karata za javni prijevoz zbog reduciranog voznog reda javnog prijevoza. Također, zabilježeno je i smanjenje intelektualnih usluga (šifra 3237) zbog dodatnih troškova za odvjetničke i javnobilježničke usluge u 2023. u odnosu na 2024. godinu. Trošak dodatnih odvjetničkih usluga u prošlom izvještajnom razdoblju proizašao je iz spora koji Agencija vodi s Capital Ing d.o.o. (u 2023. godini održana su dva ročišta, dok u 2024. nije održano niti jedno), dok su dodatni troškovi za javnobilježničke usluge bili troškovi brisanja zabilježbi zabrana otuđenja i davanja u najam na rok od 10 godina od dana sklapanja kupoprodajnih ugovora za stanove iz projekata POS Hostov breg i POS Drenova. 
Zabilježena odstupanja pojedinih materijalnih rashoda s iznosima na 31.12.2024. i postocima odstupanja zabilježenih na 31.12.2023. godine prikazana su u Tablici 1 u nastavku:



Tablica 1. Materijalni rashodi

	Materijalni rashodi na 31.12.2024
	Šifra
	Iznos u EUR
	Postotak

	Naknade za prijevoz, za rad na terenu i odvojeni život
	3212
	4.368,94
	-6,7

	Uredski materijal i ostali materijalni rashodi
	3221
	794,76
	-27,7

	Energija
	3223
	1.776,61
	-63,4

	Usluge telefona, pošte i prijevoza
	3231
	470,39
	14,3

	Usluge tekućeg i investicijskog održavanja
	3232
	238,00
	-11,1

	Usluge promidžbe i informiranja
	3233
	565,00
	-36,5

	Komunalne usluge
	3234
	1.207,20
	-46,3

	Intelektualne i osobne usluge
	3237
	19.815,46
	-21,1

	Računalne usluge
	3238
	13.605,62
	-19,1

	Ostale usluge
	3239
	900,00
	19,8




Bilješka br. 9 – šifra 34

Financijski rashodi iznose 99.582,20 EUR, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 98.659,23 EUR (šifra 342) i ostale financijske rashode 922,97 EUR (šifra 343) koji se pretežito odnose na bankarske usluge i usluge platnog prometa. Financijski rashodi bilježe pad od 9 % u odnosu na prethodno izvještajno razdoblje, što je u skladu s dinamikom povrata kamata naplaćenih od Grada Rijeke za robni kredit Agenciji za pravni promet i posredovanje nekretninama (vidi Bilješka br. 2; šifra 643). Ostali financijski rashodi bilježe pad od 7,1 % kao posljedicu smanjenja troškova zateznih kamata koje su u 2023. godini nastale u projektu POS Martinkovac I. faza.

Bilješka br. 10 – šifra Z005-92211

Ukupni rashodi poslovanja u izvještajnom razdoblju iznose 277.888,88 EUR (šifra Z005) i manji su za 5,6 % u odnosu na isto razdoblje prethodne godine kao posljedica obrazloženih promjena. Rezultat od poslovanja u izvještajnom razdoblju prikazuje manjak prihoda poslovanja u iznosu od 5.207,73 EUR (šifra Y001). Manjak proizlazi iz smanjenih prihoda poslovanja, ali i smanjenih rashoda poslovanja. Smanjenja su detaljno obrazložena u bilješkama iznad, a s obzirom da su prihodi poslovanja zabilježili veće smanjenje (30,6 %) u odnosu na rashode nastao je manjak prihoda poslovanja. Višak prihoda poslovanja - preneseni (šifra 92211) iznosi 188.714,12 EUR te je izmijenjen temeljem odluke o rasporedu rezultata. Višak prihoda poslovanja - preneseni (izvor 9310) je na početku izvještajnog razdoblja iznosio 191.977,12 EUR, a nakon odluke o rasporedu rezultata i umanjenja u iznosu od 3.263,00 EUR, na kraju izvještajnog razdoblja iznosi 188.714,12 EUR.

Bilješka br. 11 – šifra 7

U ovom izvještajnom razdoblju Agencija nije imala prihoda od prodaje nefinancijske imovine. U prošlom izvještajnom razdoblju ovi prihodi iznosili su 5.825.835,34 EUR, a odnosili su se na ostale stambene objekte (šifra 7211), točnije na 90 prodanih stanova iz dvije stambene zgrade kapitalnog projekta Martinkovac I. faza. 




Bilješka br. 12 – šifra 4

U ovom izvještajnom razdoblju ostvareni su rashodi za nabavu nefinancijske imovine u iznosu od 7.111,36 EUR. Odnose se na ulaganje u novi kapitalni projekt izgradnje stambenih objekata POS Zamet u iznosu 398,16 EUR (šifra 4211), točnije na troškove vezane uz objavu natječaja za izvođača radova spomenutog projekta, na ulaganje u opremu u iznosu 2.713,20 EUR (šifra 422), te ulaganje u računalne programe (šifra 4262) u iznosu 4.000,00 EUR. U 2024. godini Agencija bilježi rast rashoda za postrojenje i opremu viši od 100 % u odnosu na 2023. godinu, međutim rashodi za nabavu nefinancijske imovine bilježe pad od 99,3 % jer u ovom izvještajnom razdoblju nije bilo značajnijih ulaganja u kapitalne projekte izgradnje POS-ovih stanova.

Bilješka br. 13 – šifra Y002-92212

U izvještajnom razdoblju ostvaren je manjak prihoda od nefinancijske imovine u iznosu od 7.111,36 EUR (šifra Y002), točnije u visini rashoda za nabavu nefinancijske imovine, jer Agencija nije ostvarila prihod od prodaje nefinancijske imovine. Višak prihoda od nefinancijske imovine – preneseni iznosi 4.747,14 EUR (šifra 92212) nakon izmjene izvršenom temeljem odluke o raspodjeli rezultata. Odlukom o raspodjeli rezultata višak prihoda od nefinancijske imovine (izvor 7300) u iznosu od 1.853.078,36 EUR pokrio je preneseni manjak primitaka od financijske imovine, istog izvora. Ujedno je odlukom izmijenjen, odnosno pokriven, preneseni manjak od nefinancijske imovine (izvor 8200) s viškom primitaka od financijske imovine (izvor 8200) u iznosu od 297.523,48 EUR. Nakon izvršenih izmjena višak prihoda od nefinancijske imovine – preneseni iznosi 4.747,14 EUR (šifra 92212).

Bilješka br. 14 – šifra 8

Primici od financijske imovine i zaduživanja iznose 560.688,89 EUR, a odnose se na primitke (povrate) glavnica zajmova danih građanima (fizičkim osobama) kroz tzv. III obrok u iznosu 326.854,37 EUR (šifra 8121), povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza 233.834,52 EUR (šifra 8173). Primici od financijske imovine i zaduživanja bilježe pad od 36,3 % u odnosu na prethodno izvještajno razdoblje. Primici od fizičkih osoba bilježe pad od 9,2 %.u odnosu na 2023. godinu. Pad primitaka od fizičkih osoba proizlazi iz smanjenja primitaka od prijevremenih otplata glavnica zajmova danih građanima. U 2023. godini iznos prijevremenih otplata glavnica iznosio je 239.625,54 EUR dok je u 2024. godini taj iznos bio 194.351,58 EUR, što je razlika od 45.273,96 EUR, iako je u 2023. godini bilo 9 prijevremenih otplata zajmova, a u 2024. godini 11. Razlika povrata glavnica zajmova danih građanima, kada se uspoređuju ova dva izvještajna razdoblja, iznosi 32.963,66 EUR, što upućuje da su se u 2024. godini povećali primici od glavnica građana u redovnoj otplati zajmova. Specifikacija primitaka po pojedinim lokacijama (projektima) nalazi se pod Bilješkom br. 15. Povećanje od 5,1% za povrate zajmova danih gradskih proračunima u skladu je s dinamikom porasta koji se bilježi u ovom izvještajnom razdoblju svake godine. Isti porast od 5,1% zabilježen je 2023. u odnosu na 2022. godinu. U ovom izvještajnom razdoblju Agencija nije primila zajam od Grada Rijeke kao 2023. godine (šifra 8473) kada su primljeni zajmovi u iznosu 297.523,48 EUR za projekte POS Martinkovac I. faza i POS Zamet, što se uvelike odrazilo na pad primitaka od financijske imovine od 36,3 %.

Bilješka br. 15 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III obrok prema projektima ostvareni su na lokacijama kako slijedi: POS Rujevica II. faza 138.127,88 EUR, POS Donja Drenova 46.147,57 EUR, POS Hostov Breg I. faza 92.810,34 EUR i POS Martinkovac I. faza 49.768,58 EUR.


Bilješka br. 16 – šifra 5

Izdaci za financijsku imovinu i otplate zajmova iznose 560.688,89 EUR. U ovom izvještajnom razdoblju odnose se isključivo na izdatke za otplatu glavnica primljenih kredita i zajmova, preciznije, zajmova od drugih razina vlasti (šifra 547), dok je u istom izvještajnom razdoblju prethodne godine bilo i izdataka za dane zajmove neprofitnim organizacijama, građanima i kućanstvima u tuzemstvu, točnije 63 dana zajma fizičkim osobama za tzv. III obrok za stanove iz projekta Martinkovac I. faza u iznosu od 1.087.754,34 EUR (šifra 5121). Izdaci za financijsku imovinu u tekućem izvještajnom razdoblju obuhvaćaju:

- otplatu glavnica primljenih zajmova od državnog proračuna za plasirana javna sredstva (tzv. III obrok) u iznosu od 432.980,70 EUR (šifra 5471). Otplaćene glavnice zajmova Agencije za pravni promet i posredovanje nekretninama za projekt POS Rujevica I. faza iznose 233.834,52 EUR, POS Rujevica II. faza 61.645,13 EUR, POS Donja Drenova 36.912,05 EUR, POS Hostov breg I. faza 60.785,31 EUR i POS Martinkovac I. faza 39.803,69 EUR;

- otplatu glavnica primljenih zajmova gradskog proračuna (Grada Rijeke) u iznosu od 127.708,19 EUR (šifra 5473) za plasirana javna sredstva (tzv. III obrok) iz projekta POS Rujevica II. faza u iznosu od 76.482,75 EUR, POS Donja Drenova u iznosu od 9.235,52 EUR, POS Hostov breg I. faza 32.025,03 EUR i POS Martinkovac I. faza 9.964,89 EUR, a koja se po naplati kupaca vraćaju Gradu Rijeci. 

Izdaci za financijsku imovinu i zajmove bilježe znatno smanjenje od 75,2 % jer su u prošlom izvještajnom razdoblju dani zajmovi fizičkim osobama te su izvršeni povrati zajmova u državni i gradski proračun za ulaganja u projekt POS Martinkovac I. faza. U tekućem izvještajnom razdoblju redovne aktivnosti vezane uz povrate zajmova naplaćenih od kupaca bilježe pad primitaka (povrata) od glavnica zajmova danih građanima od 9,2 % (vidi Bilješka br. 14) i rast prihoda od kamata na dane zajmove od 3,7 % (vidi Bilješka br. 2), što je također pridonijelo smanjenju izdataka za financijsku imovinu i otplate zajmova.

Bilješka br. 17 – šifra X003 i Y003

U izvještajnom razdoblju nije ostvaren ni manjak ni višak primitaka od financijske imovine i zaduživanja (šifra X003-Y003), jer su prihodi od prodaje financijske imovine u potpunosti pokrili rashode za nabavu financijske imovine. Agencija je završila projekt POS Martinkovac I. faza te nije bilo novih zaduživanja Agencije za predstojeće projekte (POS Zamet). Preneseni višak primitaka od financijske imovine izmijenjen je temeljem odluke o rasporedu rezultata te je njime pokriven preneseni manjak nefinancijske imovine (izvor 8200) u iznosu od 297.523,64 EUR. Ovom odlukom je višak primitaka od financijske imovine – preneseni (šifra 92213) u potpunosti nestao.

Bilješka br. 18 – šifra X678-X006

Ukupni prihodi i primici u izvještajnom razdoblju iznose 833.370,04 EUR (šifra X678), ukupni rashodi i izdaci iznose 845.689,13 EUR (šifra Y345), te je ostvaren manjak prihoda i primitaka u iznosu od 12.319,09 EUR (šifra X005). Preneseni višak prihoda i primitaka iznosi 193.461,26 EUR (šifra 9221-9222), slijedom toga, višak prihoda i primitaka raspoloživ u sljedećem razdoblju iznosi 181.142,17 EUR (šifra X006).

Bilješka br. 19 – šifra 11P-11K

Stanje novčanih sredstava na početku izvještajnog razdoblja iznosilo je 256.463,43 EUR, dok stanje novčanih sredstava na kraju izvještajnog razdoblja iznosi 232.174,84 EUR. Stanje novčanih sredstava je na kraju ovog izvještajnom razdoblja niže u odnosu na isto razdoblje 2023. godine (9,5 %) jer su prenesena sredstva iz prethodnih godina korištena za nabavu dugotrajne imovine i troškove redovnog poslovanja Agencije.

Bilješka br. 20 – šifra Z007 i Z009

Agencija ima prosječno zaposleno 5 zaposlenika na osnovi stanja na početku i na kraju izvještajnog razdoblja, te 4 zaposlenika na osnovi prosječnog broja sati rada. Agencija je u 2024. godini imala promjene vezane uz zaposlenike. Tijekom godine iz Agencije je otišao zaposlenik koji je bio zaposlen na pola radnog vremena te je Agencija promijenila ravnatelja. Novi ravnatelj je počeo obnašati dužnost u 9. mjesecu, a prije njega je Agencija imala v.d. ravnateljicu 4 mjeseca koja je bila zaposlena na dodatnom radu. Ove fluktuacije zaposlenika odrazile su se na smanjenje naknada za prijevoz (šifra 3212) i malom povećanju rashoda za zaposlene (šifra 31) iako je u 2024. godini došlo do značajnog povećanja plaća zaposlenicima.

Bilješka br. 21 – šifra 64373

Prihodi od kamata na dane zajmove gradskim proračunima iznose 56.754,90 EUR, a odnose se na tzv. robni kredit (POS Rujevica I. faza) i bilježe smanjenje od 16,6%, što je u skladu s dinamikom smanjenja prihoda od kamata smanjenjem glavnice.

Bilješka br. 22 – šifra 65267

Prihodi od refundacija šteta iznose 874,90 EUR, a odnose se na refundaciju štete od strane osiguranja za provalu koja se dogodila u ovom izvještajnom razdoblju (vidi Bilješka br. 3).

Bilješka br. 23 – šifra 34281

Kamate za primljene zajmove od Agencije za pravni promet i posredovanje nekretninama iznose 80.185,34 EUR u promatranom razdoblju, što je smanjenje od 11,6 % u odnosu na prethodno razdoblje.

Bilješka br. 24 – šifra 34283

Kamate za primljene zajmove od Grada Rijeke iznose 18.473,89 EUR, te su se povećale u odnosu na isto izvještajno razdoblje prethodne godine za 4,2%.

Bilješka br. 25 – šifra 81212

Povrat zajmova danih građanima odnosi se na plaćenu glavnicu kroz tzv. III obrok iz projekata POS Rujevica II. faza, POS Donja Drenova, POS Hostov breg I. faza i POS Martinkovac I. faza iznosi 326.854,37 EUR i bilježi odstupanje od 9,1% na isto izvještajno razdoblje prethodne godine (vidi Bilješka br. 14 i Bilješka br. 15).

Bilješka br. 26 – šifra 81732

Povrat zajmova danih gradskim proračunima odnosi se na četiri rate glavnice tzv. robnog kredita u iznosu od 233.834,52 EUR vezano za projekt POS Rujevica I. faza te je vraćen 5,1% viši iznos nego u istom razdoblju prethodne godine.

Bilješka br. 27 – šifra 84732

U promatranom razdoblju Agencija nije primila zajam od Grada Rijeke, dok je u istom razdoblju prošle godine primila zajam u iznosu 297.523,48 EUR.



Bilješka br. 28 – šifra 51212

Agencija u ovom izvještajnom razdoblju nije davala zajmove neprofitnim organizacijama, građanima i kućanstvima, dok je u istom izvještajnom razdoblju prethodne godine dala 63 nova zajma u iznosu 1.087.754,34 EUR.

Bilješka br. 29 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna – dugoročnih u iznosu od 432.980,70 EUR i glavnice primljenih zajmova od gradskog proračuna - dugoročnih u iznosu od 127.708,19 EUR za realizirane projekte (vidi Bilješka br. 16).


[bookmark: _Hlk188781423]3. BILJEŠKE UZ BILANCU
Ukupna imovina Agencije na izvještajni datum iznosi 4.674.085,72 EUR, u strukturi koje se odnosi na nefinancijsku imovinu 267.623,54 EUR i 4.406.462,18 EUR na financijsku imovinu.
Bilješka br. 1 – šifra 01
Vrijednost neproizvedene dugotrajne imovine na dan 31.12.2024. godine iznosi 0,00 EUR. 
Bilješka br. 2 – šifra 02
Proizvedena dugotrajna imovina iskazana je u visini 6.876,38 EUR. Povećanje u odnosu na 2023. godinu za više od 100 % rezultat je ugradnje alarmnog sustava i zamjene postojećih klimatizacijskih uređaja novima te ulaganja u računalne programe.
Bilješka br. 3 – šifra 051 
Dugotrajna nefinancijske imovine u pripremi, točnije građevinskih objekata u pripremi (šifra 051) na 31.12.2024. iznosi 260.747,16 EUR. Građevinski objekti u pripremi po svojoj strukturi sastoje se od izrade geodetskog elaborata u iznosu 2.600,00 EUR i ulaganja Grada Rijeke, točnije prijenosa vlasništva zemljišta u iznosu 257.749,00 EUR za kapitalni projekt POS Zamet čije su pripreme započele krajem 2023. godine. Dugotrajna nefinancijska imovina u pripremi se povećala za 389,16 EUR zbog objave natječaja za izvođača radova za projekt POS Zamet u odnosu na stanje koje je bilo 1. siječnja 2024. 
Bilješka br. 4 – šifra 1 
Financijska imovina iznosi 4.406.462,18 EUR, a sastoji se od novčanih sredstva iskazanih u visini 232.174,84 EUR (šifra 1112) (stanja na transakcijskim računima Agencije), zajmova kupcima stanova iskazanih u visini 3.167.171,26 EUR (šifra 1321) i zajma Gradu Rijeci u visini 988.043,65 EUR (šifra 1373) te potraživanja za pretporez kod obveznika poreza na dodanu vrijednost od 18.666,40 EUR (šifra 124) te kontinuiranih rashoda u iznosu od 406,03 EUR (šifra 193). Financijska imovina bilježi smanjenje od 10,6 %, u odnosu na stanje 1. siječnja, kao posljedicu smanjenja zajmova – tuzemnih (šifra 13X1) od 10,9 %.
Stanje zajmova danih kupcima stanova na 31.12.2024 je visini od 3.167.171,26 EUR (šifra 1321) i bilježi smanjenje od 8 % zbog 11 prijevremenih otplata zajmova (vidi Bilješka br. 4 PR-RAS), a odnose se na potraživanja po slijedećim osnovama:
1. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Rujevica II. faza iznose 843.284,49 EUR od kojih je 522.154,37 EUR u otplati (23 zajma) dok se ostatak od 321.130,12 EUR odnosi na zajmove u počeku (11 zajmova); 
2. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Donja Drenova iznose 659.445,70 EUR od kojih je 82.130,12 EUR u otplati (5 zajmova) dok se ostatak od 577.315,58 EUR odnosi na zajmove u počeku (27 zajmova); 
3. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Hostov breg I. faza iznose 631.765,22 EUR od kojih je 155.394,88 EUR u otplati (8 zajmova) dok se ostatak od 476.370,34 EUR odnosi na zajmove u počeku (23 zajma);
4. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Martinkovac I. faza iznose 1.032.675,85 EUR od kojih je 70.990,98 EUR u otplati (5 zajmova) dok se ostatak od 961.684,87 EUR odnosi na zajmove u počeku (56 zajmova). 




Zajmovi gradskim proračunima u iznosu od 988.043,65 EUR (šifra 1373) odnose se na: 

dugoročni zajam Gradu Rijeci s rokom otplate od 10 godina za kupnju 124 stana, 253 parkirna mjesta i 4 poslovna prostora izgrađenih u dva poslovno-stambena objekta tijekom 2008. godine u projektu POS Rujevica I. faza. Prema ugovorenom otplatnom planu, tijekom 2024. godine, Grad Rijeka je smanjio obvezu prema Agenciji u iznosu od 233.834,52 EUR.
Bilješka br. 5 – šifra 1112
Stanje novčanih sredstava na početku izvještajnog razdoblja iznosilo je 256.463,43 EUR, dok stanje novčanih sredstava na kraju izvještajnog razdoblja iznosi 232.174,84 EUR. Stanje novčanih sredstava je na kraju ovog izvještajnom razdoblja niže u odnosu na isto razdoblje 2023. godine (9,5 %) jer su vlastita sredstva utrošena za nabavu dugotrajne imovine i troškove redovnog poslovanja Agencije.
Bilješka br. 6 – šifra 193
Rashodi budućih razdoblja u visini 406,03 EUR odnose se na naknadu troškova prijevoza na i s posla za 4 zaposlenika koja je isplaćena u 12/2024., a odnosi se na naknadu prijevoza za 01/2025. godine i ne bilježi značajna odstupanja.
Bilješka br. 7 – šifra 2
Ukupne obveze iznose 4.493.539,24 EUR i bilježe smanjenje od 10,2 %, koje proizlazi iz smanjenja obveza za kredite i zajmove – tuzemne u istom postotku od 10,2 %.
Bilješka br. 8 – šifra 23
Obveze za rashode poslovanja u visini 20.503,55 EUR ne bilježe značajno odstupanje, a odnose se na: obračunate troškove neto plaća, te davanja iz i na plaću za 12. mjesec 2024. godine koje se isplaćuju u 01. mjesecu 2025. godine u visini 12.972,61 EUR (šifra 231), a koji bilježe povećanje od 26,9 % zbog povećanja plaća zaposlenicima. Tekuće obveze prema dobavljačima za usluge primljene u 2024. godini iznose 3.899,23 EUR (šifra 232) i smanjile su se za 36 % jer su troškovi javnobilježničkih usluga iz 12. mjeseca 2023. plaćeni u prvom mjesecu 2024. godine, dok su ostale redovne obveze dobavljačima ostale na razini stanja od 01.01.2024. Obveze za usluge banaka za održavanje transakcijskih računa iznose 63,15 EUR (šifra 234) i nisu se značajno mijenjale u odnosu na stanje prvog siječnja. Ostale tekuće obveze iznose 3.568,56 EUR (šifra 239) i također se nisu značajno promijenile, a odnose se na povrat obračunatog pretporeza (PDV-a) nadležnom proračunu i dvije prijevremeno uplaćene rate građana u 12. mjesecu 2024. godine za otplatu zajmova, koje imaju dospijeće 01.01.2025. godine. 
Bilješka br. 9  – šifra 26
Obveze za kredite i zajmove – tuzemne, iznose ukupno 4.473.035,69 EUR, a odnose se na obveze za zajmove od državnog proračuna 3.210.898,96 EUR (šifra 2671) te obveze za zajmove od gradskih proračuna u iznosu od 1.262.136,73 (šifra 2673). 
Iznos obveza za kredite i zajmove odnosi se na slijedeće obveze:
1. Stanje obveza za povrat državnih poticajnih sredstava kojima je financirana izgradnja projekta POS Rujevica I. faza iznosi 988.043,65 EUR. Primljena državna poticajna sredstva pod istim uvjetima plasirana su Gradu Rijeci s rokom otplate 10 godina. Prema Otplatnom planu tijekom 2024. godine ukupno je otplaćeno 233.834,52 EUR;
2. Stanje obveza za povrat državnih poticajnih sredstava kojima je financirana izgradnja projekta POS Rujevica II. faza iznosi 396.157,82 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
3. Stanje obveza za povrat ulaganja Grada Rijeke kojima je financirana izgradnja projekta POS Rujevica II. faza u visini 447.126,67 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
4. Stanje obveza za povrat državnih poticajnih sredstava kojima je financirana izgradnja projekta POS Donja Drenova iznosi 527.470,94 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka; 
5. Stanje obveza za povrat ulaganja Grada Rijeke kojima je financirana izgradnja projekta POS Donja Drenova u visini 131.974,76 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
6. Stanje obveza za povrat državnih poticajnih sredstava kojima je financirana izgradnja projekta POS Hostov breg I. faza iznosi 413.245,90 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
7. Stanje obveza za povrat ulaganja Grada Rijeke kojima je financirana izgradnja projekta POS Hostov breg I. faza u visini 218.519,32 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka; 
8. Stanje obveza za povrat državnih poticajnih sredstava kojima je financirana izgradnja projekta POS Martinkovac I. faza iznosi 825.908,87 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
9. Obveza za povrat državnih poticajnih sredstava - rezervni fond Martinkovac I. faza, sukladno Zakonu o društveno poticanoj stanogradnji iznosi 60.071,78 EUR;
10. Stanje obveza za povrat ulaganja Grada Rijeke kojima je financirana izgradnja projekta POS Martinkovac I. faza u visini 206.766,98 EUR s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka;
11. Obveza za povrat ulaganja Grada Rijeke kojima je financirana početna faza projekta POS Zamet u visini 257.749,00 EUR.

U izvještajnom razdoblju obveze za zajmove od gradskih proračuna (šifra 2673) smanjile su se za 7,6 % u odnosu na prethodno izvještajno razdoblje, dok su se obveze za zajmove od državnog proračuna smanjile za 11,2 % (šifra 2671), odnosno 10,2 % ukupno kada se promatraju sve obveze za kredite i zajmove (šifra 26). Smanjenje obveza za kredite i zajmove proizlaze iz smanjenja stanja zajmova kupaca zbog redovnih otplata te prijevremenih otplata III. obroka pojedinih kupaca.
Bilješka br. 10 – šifra 922

Utvrđeni je rezultat poslovanja za svaku posebnu aktivnost, za redovno poslovanje, nefinancijsku imovinu i financijsku imovinu, sukladno čl. 82. st. 1. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20). 

Tablica 2. Utvrđeni rezultat po aktivnostima

	ŠIFRA
	Stanje 31.12.2024. god 
	Iznos u EUR

	922
	Ukupan rezultat
	181.142,17

	92211
	Višak prihoda poslovanja
	183.506,39

	92212
	Višak prihoda od nefinancijske imovine
	1.850.714,18

	92223
	Manjak primitaka od financijske imovine
	1.853.078,40



Prije utvrđivanja rezultata, po pojedinim aktivnostima napravljena je obvezna korekcija rezultata prebijanjem istovjetnih izvora kao što je prikazano u Tablici 3. Ova tablica ujedno predstavlja prikaz rezultata po izvorima.
Tablica 3. Prikaz obvezne korekcije rezultata po istovjetnim izvorima financiranja i aktivnostima

	Izvor financiranja
	Rezultat od poslovanja
	Rezultat od nefinancijske imovine 
	Rezultat od financijske imovine

	
	Višak 92211
	Manjak 92221
	Višak 
92212
	Manjak 
92222
	Višak 92213
	Manjak 92223

	1100 Opći prihodi i primici
	5.187,22
	 
	 
	1.540,00
	 
	 

	3100  Vlastiti prihodi - proračunski korisnici
	1.752,01
	 
	0,04
	 
	 
	0,04

	7300 Prihodi od prodaje nef. imovine i naknada od osiguranja - pror. korisnici
	874,90
	 
	1.868.985,07
	 
	 
	1.853.078,36

	8200 Namjenski primici - proračunski korisnici
	 
	 
	 
	11.159,57
	 
	 

	9310 Višak - Vlastiti prihodi - proračunski korisnici
	184.250,90
	8.558,64
	 
	5.571,36
	 
	 

	Višak/manjak prije korekcije po izvorima
	192.065,03
	8.558,64
	1.868.985,11
	18.270,93
	 
	1.853.078,40

	 
	1. korekcija

	9310 Višak - Vlastiti prihodi - proračunski korisnici
	175.692,26
	 
	 
	 
	 
	 

	Višak/manjak nakon korekcije
	183.506,39
	 
	1.868.985,11
	18.270,93
	 
	1.853.078,40

	Rezultat po aktivnostima
	92211 Višak prihoda poslovanja
	92212 Višak prihoda od nefinancijske imovine
	92223 Manjak primitaka od financijske imovine

	
	183.506,39
	1.850.714,18
	1.853.078,40

	922 Ukupni rezultat
	181.142,17



Tablica 4. Višak prihoda i primitaka raspoloživ u sljedećem razdoblju

	ŠIFRA –
PR-RAS
	Stanje 31.12.2024. god
	Iznos u EUR

	Y001
	Manjak prihoda poslovanja
	5.207,73

	92211
	Višak prihoda i primitaka - preneseni
	188.714,12

	Y002
	Manjak prihoda od nefinancijske imovine
	7.111,36

	[bookmark: _Hlk125957510]92212
	Višak prihoda od nefinancijske imovine - preneseni
	4.747,14

	X003/Y003
	Višak/Manjak primitaka od financijske imovine i zaduženja
	0,00

	92213/92223
	Višak/Manjak primitaka od financijske imov. i zaduženja- preneseni
	0,00

	Y005
	Manjak prihoda i primitaka 
	12.319,09

	9221-9222
	Višak prihoda i primitaka - preneseni
	193.461,26

	X006
	Višak prihoda i primitaka raspoloživ u sljedećem razdoblju
	181.142,17



Manjak prihoda poslovanja u iznosu od 5.207,73 EUR (šifra Y001 PR-RAS) nastao je iz razloga što se za rashode poslovanja koristio preneseni višak prihoda poslovanja. Iz prethodnog razdoblja je prenesen višak prihoda i primitaka u iznosu 188.714,12 EUR (šifra 92211 PR-RAS). Ostvareni manjak prihoda od poslovanja i višak prihoda i primitaka - preneseni rezultirali su viškom prihoda poslovanja u iznosu 183.506,39 EUR (šifra 92211 BILANCA).  U 2024. ostvaren je manjak prihoda od nefinancijske imovine  (šifra Y002 PR-RAS) u iznosu od 7.111,36 EUR, jer Agencija u ovom izvještajnom razdoblju nije ostvarila prihode od prodaje nefinancijske imovine. U prethodnom razdoblju ostvaren je višak prihoda od nefinancijske imovine – preneseni (šifra 92212 PR-RAS) u iznosu 4.747,14 EUR. U ovom izvještajnom razdoblju ostvaren je manjak prihoda i primitaka u iznosu 12.319,09 EUR (šifra Y005 PR-RAS) koji je pokriven viškom prihoda i pritaka - prenesenim, a koji je iznosio 193.461,26 EUR (šifra 9221-9222 PR-RAS). Gledano rezultatski, Agencija je ostvarila višak prihoda od nefinancijske imovine u iznosu 1.850.714,18 EUR (šifra 92212 BILANCA) i manjak primitaka od financijske imovine u iznosu 1.853.078,40 EUR (šifra 92223 BILANCA). Iz navedenog proizlazi da ukupni rezultat (šifra 922 BILANCA) iznosi 181.142,17 EUR te ujedno predstavlja višak prihoda i primitaka raspoloživ u sljedećem razdoblju (X006 PR-RAS).
Bilješka br. 11 – šifra 996
U izvanbilančnim evidencijama evidentirana je oprema Grada Rijeke dobivena na korištenje u sadašnjoj vrijednosti od 1.420,96 EUR. 
Evidentirana su potencijalna potraživanja po sudskim sporovima u visini 52.190,23 EUR te potencijalne obveze po sudskim sporovima u iznosu od 64.424,99 EUR. Prema analitičkoj evidenciji instrumenata osiguranja plaćanja na dan 31.12.2024. god. Agencija je imala ukupnu vrijednost primljenih zadužnica od 271 fizičkih osoba u iznosu od 12.717.732,42 EUR, založna prava na tuđoj imovini od 158 fizičkih osoba iznose 3.330.572,02 EUR te primljene zadužnice od dvije pravne osobe u iznosu od 280.898,29 EUR. Izdana je jedna zadužnica u iznosu od 929,06 EUR kao sredstvo osiguranja plaćanja. 
Ukupan iznos izvanbilančnih zapisa iznosi 16.448.167,97 EUR.
Potraživanja u sudskim sporovima odnose se na spor s društvom Capital Ing d.o.o. temeljem Ugovora za izradu usluge pripremnih radova projektiranja, izrade projektne dokumentacije i ishodovanja dozvola za izgradnju, energetskog certificiranja, izrade etažnih elaborata višestambenih građevina po modelu POS-a kao subvencioniranom programu stanogradnje na Martinkovcu planskih oznaka Dp-5 i Dp-7 te usluga projektantskog nadzora tijekom izvođenja radova od 30.12.2010. i Dodataka I. i II. tom ugovoru. Agencija je 29.12.2020. godine zaprimila prvostupanjsku Presudu Trgovačkog suda u Rijeci u kojoj je Sud odbacio tužbeni zahtjev te presudio u korist Agencije. S obzirom da je suprotna strana uložila žalbu 2021. godine, predmet je poslan Visokom trgovačkom sudu RH na odlučivanje. Rješenjem istog od 10.10.2022. godine, ukinuta je presuda Trgovačkog suda u Rijeci i predmet je vraćen prvostupanjskom sudu na ponovno suđenje.
Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2024. godine.
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2024.godine.
Tablica 3. a) Popis sudskih sporova u tijeku – Agencija tuženik – stanje na dan 31. prosinca 2024. godine. 
           3. b) Popis sudskih sporova u tijeku – Agencija tužitelj – stanje na dan 31. prosinca 2024. godine.

4. BILJEŠKE UZ OBRAZAC OBVEZE

Bilješka br. 1 – šifra V001
Stanje obveza na dan 1. siječnja 2024. godine iznosi 5.002.077,56 EUR.
Bilješka br. 2 – šifra V002
Povećanje obveza u izvještajnom razdoblju iznosi 260.510,63 EUR, a odnosi se na obveze za zaposlene (šifra N231) 129.357,85 EUR, obveze za materijalne rashode (šifra N232) 58.964,33 EUR, obveze za financijske rashode (šifra N234) 922,97 EUR, ostale tekuće obveze (šifra N239) 10.049,52 EUR i povećanje obveza za nabavu nefinancijske imovine (šifra N24) 8.889,20 EUR. Povećanje obveza za financijsku imovinu odnosi se na tuzemne kredite i zajmove (šifra N dio 25,26), točnije zajmove Agencije za pravni promet i posredovanje nekretninama i Grada Rijeke i iznosi 52.326,76 EUR.
Bilješka br. 3 – šifra V004
Podmirene obveze u izvještajnom razdoblju iznose 769.048,95 EUR. Ukupno je podmireno obveza za rashode poslovanja u iznosu od 198.641,86 EUR (šifra P23), a odnose se na podmirene obveze za zaposlene u iznosu od 126.608,11 EUR (šifra P231), obveze za materijalne rashode 61.157,20 EUR (šifra P232), obveze za financijske rashode iznose 923,01 EUR (šifra P234), ostale tekuće obveze u iznosu od 9.953,54 EUR (šifra P239) te podmirene obveze za nabavu nefinancijske imovine u iznosu 9.718,20 EUR (šifra P24). Podmirene su obveze za tuzemne kredite i zajmove u iznosu od 560.688,89 EUR (šifra P dio 25,26), a odnose se na međusobne obveze proračunskih korisnika. Agenciji za pravni promet i posredovanje nekretninama podmirena je obveza za povrat državnih poticajnih sredstava dok je Gradu Rijeci podmirena obveza za povrat gradskih sredstava koja su uložili u projekte izgradnje stanova POS Rujevica II. faza, POS Donja Drenova, POS Hostov breg I. faza i POS Martinkovac I. faza.
Bilješka br. 4 – šifra V006

Stanje sveukupnih obveza na kraju izvještajnog razdoblja iznosi 4.493.539,24 EUR, što je ujedno i stanje nedospjelih obveza na kraju izvještajnog razdoblja (šifra V009). 
Međusobne obveze proračunskih korisnika iznose 4.473.035,69 EUR (šifra V010), a odnose se na obveze za zajmove Agenciji za pravni promet i posredovanje nekretninama 3.210.898,96 EUR i obveze za zajmove Grada Rijeke 1.262.136,73 EUR, te obveze za rashode poslovanja u iznosu 20.503,55 EUR (šifra ND23). Smanjenje stanja obveza na kraju izvještajnog razdoblja, u odnosu na početno stanje, rezultat je redovnih aktivnosti Agencije (povrata zajmova za završene projekte i naplate danih zajmova građanima), dok u novi projekt POS Zamet nije bilo značajnih ulaganja iz proračuna s obzirom da je u početnoj fazi.


 5. BILJEŠKE UZ OBRAZAC RAS-FUNKCIJSKI
[bookmark: _Hlk31319060]Bilješka br. 1 – šifra 061
Agencija za društveno poticanu stanogradnju Grada Rijeke prema funkcijskoj klasifikaciji 061 Razvoj stanovanja, rashode poslovanja i rashode za nabavku nefinancijske imovine iskazala je u visini 285.000,24 EUR. U odnosu na izvještajno razdoblje prethodne godine bilježi značajno smanjenje u visini 78,3 % zbog završetka projekta POS Martinkovac I. faza.


6. BILJEŠKE UZ OBRAZAC P-VRIO
Bilješka br. 1 – šifra 9151 i 9152
Prema čl. 17. Pravilnika o financijskom izvještavanju u proračunskom računovodstvu („Narodne novine“, broj 37/22) bilo je značajnih promjena u vrijednosti imovine. Izvršeno je povećanje u vrijednosti potraživanja na dane zajmove za obračunate kamate počeka u iznosu od 52.326,75 EUR (šifra P011). Sukladno tome izvršeno je povećanje obveza za primljene zajmove od državnih i gradskih proračuna u iznosu od 52.326,75 EUR (šifre P034).

